32005R1008
L 170/30
JURNALUL OFÍCIAL AL UNIUNII EUROPENE
REGULAMENTUL (CE) NR. 1008/2005 AL COMISIEI
din 30 iunie 2005
de modificare a Regulamentului (CE) nr. 2771/1999 de stabilire a normelor de aplicare a Regulamentului (CE) nr. 1255/1999 al Consiliului privind măsurile de intervenție pe piața untului și smântânii
COMISIA COMUNITĂȚILOR EUROPENE,
având în vedere Tratatul de instituire a Comunităților Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate (1), în special articolul 10,
întrucât:
(1)
Regulamentul (CE) nr. 2771/1999 al Comisiei (2) prevede un sistem de intervenție pentru cumpărarea untului la preț fix.
(2)
Articolul 4 alineatul (1) din Regulamentul (CE) nr. 1255/1999 prevede reduceri ale prețurilor de intervenție la unt. În consecință, este necesară specificarea prețului de intervenție care trebuie utilizat pentru calcularea prețului de cumpărare în caz de modificare a prețului de intervenție.
(3)
Prin urmare, Regulamentul (CE) nr. 2771/1999 ar trebui modificat în consecință.
(4)
Măsurile prevăzute de prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
La articolul 2 alineatul (1) din Regulamentul (CE) nr. 2771/1999, se adaugă următorul paragraf:
„Prețul de intervenție care trebuie utilizat pentru calcularea prețului de cumpărare este acela în vigoare la data fabricării untului.”
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 iulie 2005.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 iunie 2005.